Védje meg becenevét, hogy más IRC-felhasználók ne használhassák azt.
Milo Casagrande
milo@ubuntu.com
Paul Cutler
pcutler@gnome.org

Creative Commons Így add tovább! 4.0

Úr Balázs
ur.balazs at fsf dot hu 2016, 2018.

# Jelszó használata IRC-becenévhez

Egyes IRC-hálózatokon lehetősége van becenevének regisztrálására a NickServ nevű szolgáltatásnál. A NickServnek küldött speciális üzenetekkel beállíthatja jelszavát, és azonosíthatja magát. Egyes IRC-csevegőszobák nem engedik belépni regisztrált becenév nélkül.

A Polari jelenleg nem támogatja az automatikus becenév-regisztrációt. Minden IRC-hálózat eltérően kezeli egy adott becenév regisztrálását, és ellenőriznie kell az IRC-hálózatnál, hogy a becenevet hogyan kell regisztrálni. Miután regisztrált egy becenevet, a következő paranccsal üzennie kell a NickServ szolgáltatásnak, hogy azonosítsa magát az IRC-hálózathoz való kapcsolódás után:

/msg NickServ identify felhasználónév jelszó

Nyomja meg az Entert

Ezzel a paranccsal használja azt a felhasználónevet és jelszót, amelyekkel az IRC-hálózatra regisztrált.

A Polari megjegyzi a felhasználónevét és jelszavát, így amikor legközelebb kapcsolódik az IRC-hálózathoz, akkor a Polari automatikusan regisztrálja Önt a NickServ szolgáltatásba.

Ezek az utasítások csak bizonyos IRC-hálózatokon teszik lehetővé jelszóval védett becenév használatát. Jelenleg a Polari használatával nem lehet IRC-becenevet regisztrálni, vagy a becenév jelszavát módosítani.